नई दिल्ली: बीजेपी ने यह साफ कर दिया है कि वह आम आदमी पार्टी से चुनावी दंगल में पूरी तरह से टक्कर लेने को तैयार है। साथ ही भाजपा ने आज घोषणा की कि दिल्ली विधानसभा चुनावों के लिए वह कोई घोषणापत्र जारी नहीं करेगी और इसकी बजाय एक-दो दिन के अंदर शहर के लिए दृष्टिपत्र पेश करेगी। इस दृष्टिपत्र में दिल्ली की जनता के लिए विकास और कल्याण के कार्यों का खाका रखा जाएगा। पार्टी के मुताबिक दिल्ली विधानसभा चुनावों के प्रचार के लिए अगले कुछ दिनों में केन्द्रीय मंत्रियों सहित भाजपा के 120 सांसदों को उतारा जाएगा।